

Ανακοίνωση

|  |
| --- |
| Ολοκλήρωση πώλησης της Bank of Cyprus Australia Ltd  |

Λευκωσία, 1 Μαρτίου 2012

Το Συγκρότημα Τράπεζας Κύπρου ιδρύθηκε το 1899 και είναι σήμερα ο ηγετικός χρηματοοικονομικός οργανισμός στην Κύπρο. Το Συγκρότημα προσφέρει ένα ευρύ φάσμα χρηματοοικονομικών προϊόντων και υπηρεσιών που περιλαμβάνει τραπεζικές υπηρεσίες, χρηματοδοτήσεις, φάκτοριγκ, χρηματοεπενδυτικές υπηρεσίες, διαχείριση αμοιβαίων κεφαλαίων, ιδιωτικής τραπεζικής και ασφάλειες γενικού κλάδου και ζωής. Η Τράπεζα Κύπρου λειτουργεί μέσω 583 καταστημάτων, από τα οποία 199 λειτουργούν στη Ρωσία, 188 στην Ελλάδα, 137 στην Κύπρο, 42 στην Ουκρανία, 12 στη Ρουμανία, 4 στο Ηνωμένο Βασίλειο και 1 στα Channel Islands. Επιπλέον, η Τράπεζα λειτουργεί 6 καταστήματα αντιπροσωπείας στη Ρωσία, τη Ρουμανία, την Ουκρανία, την Σερβία και τη Νότια Αφρική. Το Συγκρότημα εργοδοτεί 11.326 άτομα διεθνώς.

Στις 31 Δεκεμβρίου 2011, το Σύνολο Περιουσιακών Στοιχείων του Συγκροτήματος ανερχόταν σε €37,84 δισ. και τα Ίδια Κεφάλαια του σε €2,70 δισ. Οι μετοχές της Τράπεζας Κύπρου είναι εισηγμένες στο Χρηματιστήριο Αξιών Κύπρου και στο Χρηματιστήριο Αθηνών. Περαιτέρω πληροφορίες μπορείτε να βρείτε στην ιστοσελίδα του Συγκροτήματος [www.bankofcyprus.com](http://www.bankofcyprus.com).



Η Τράπεζα Κύπρου («η Τράπεζα» ή «το Συγκρότημα») έχει ολοκληρώσει την πώληση της θυγατρικής της τράπεζας στην Αυστραλία, (Bank of Cyprus Australia Ltd «BOCA»), στην Bendigo and Adelaide Bank Limited.

Το τίμημα πώλησης εκτιμάται σε περίπου €105 εκατ. Η πώληση έχει θετική επίδραση €280 εκατ. περίπου στα ρευστά διαθέσιμα του Συγκροτήματος. Περαιτέρω, η πώληση έχει θετική επίδραση στους δείκτες κεφαλαιακής επάρκειας του Συγκροτήματος. Συγκεκριμένα, η πώληση έχει θετική συνεισφορά της τάξης των €80 εκατ. στο προσωρινό κεφαλαιακό απόθεμα (capital buffer) της Τράπεζας Κύπρου όπως υπολογίστηκε στην Κεφαλαιακή Άσκηση της Ευρωπαϊκής Αρχής Τραπεζών («EBA») και της Κεντρικής Τράπεζας της Κύπρου. Το κέρδος του Συγκροτήματος από την πώληση υπολογίζεται σε περίπου €9 εκατ.

Στις 31 Δεκεμβρίου 2011, τόσο τα δάνεια όσο και οι καταθέσεις της BOCA ανέρχονταν σε €1,1 δις

Σύμφωνα με την ανακοίνωση του Συγκροτήματος ημερομηνίας 16 Δεκεμβρίου 2011, η απόφαση για πώληση της BOCA ευθυγραμμίζεται με τη στρατηγική του Συγκροτήματος για την περεταίρω κεφαλαιακή ενίσχυσή του και αύξηση των ρευστών διαθεσίμων του.